Diari Oficial de la Generalitat Valenciana


Sumari del DOGV 6567, del 18-07-2011 (2011/7660)

Notificació de la sentència dictada en el judici verbal número 805/2009.
------------------------------------------------------------------------

### Dades del document

Número de DOGV
:   6567

Data del DOGV
:   18-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7660


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 805/2009. [2011/7660]  
Judici verbal 000805/3253-NN  
Demandant: Edifici Don Miguel III.  
Procuradora: Vicenta M. Selles Mingot.  
Demandat: Aime Fabruce Kasim.  
Procurador: -  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies de la procuradora Vicenta M. Selles Mingot, en nom i representació de l'edifici Don Miguel III, contra Aime Fabruce Kasim, ha sigut dictada la sentència que té l'encapçalament i la part dispositiva que, literalment, són com segueix:  
«Sentència número 000188/2011  
Benidorm, 2 de juny de 2011.  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 805/2009, en què han sigut part demandant la Comunitat de Propietaris Edifici Don Miguel III, que compareix representada per la procuradora Vicenta M. Selles Mingot, i assistida pel lletrat senyor Herrero Romero; i part demandada, Aime Fabruce Kasim, declarada en situació de rebel·lia processal per no haver comparegut de forma legal, malgrat haver estar degudament citada; i en nom del rei, dicte aquesta resolució, fonamentada en els següents:  
Dispositiva  
Primer. Estime la demanda interposada per la Comunitat de Propietaris Edifici Don Miguel III, que compareix representada per la procuradora Vicenta M. Selles Mingot, i condemne el demandat, Aime Fabruce Kasim, a pagar a l'actora la quantitat de mil dos-cents huitanta euros i cinquanta-un cèntims (1.280,51 €), import del deute per despeses comunes amb la Comunitat de Propietaris en la data d'aquesta resolució més tot aquell que es produïsca de la mateixa naturalesa fins a la data del pagament íntegre d'aquesta (art. 220 de la LEC), més els interessos legals des de la interpel·lació judicial, que s'incrementaran en 2 punts des de la data d'aquesta resolució (art. 576 de la LEC), i fins a fer-ne el pagament complet.  
Segon. Les costes s'imposen a Aime Fabruce Kasim.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (article 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit».  
I perquè valga de notificació al demandat rebel Aime Fabruce Kasim, expedisc aquest edicte.  
  
Benidorm, 3 de juny de 2011.- El secretari judicial: Tomás Mora Zaragoza.